Ballista

BallistaAliquando balista scripta. (a Graeco βάλλω 'iacio') est machina bellica, magni arcus similis, restibus ac loris tenta, quá lapides, massae ferri, aliaque tela trans magnum spatium iaciuntur.Lewis et Short, s.v. "ballista".

Ballistarius est qui ballistam fabricat aut adhibetBallistarium in Panoplia Hartmanni Schopperi et Iodoci Ammanis videas.; ballistarium est locus ubi ballista iacet. Carroballista est ballista in carro posita.

 Descriptiones antiquae 

Hanc descriprionem inveneris apud Ammianum Marcellinum, scriptorem quarti saeculiOptimum commentarium Francogallicum inveneris in editione apud Collection des Université de France data, tomus IV/2 Commentaire, 1977ː notae 72sqq.ː
 ferrum inter axiculos duos firmum conpaginatur et vastum in modum regulae maioris extentum, cuius ex volumine tereti, quod in medio pars polita conponit, quadratus eminet stilus extentius, recto canalis angusti meatu cavatus, et hac multiplici chorda nervorum tortilium inligatus: eique cochleae duae ligneae coniunguntur aptissime, quarum prope unam adsistit artifex contemplabilis et subtiliter adponit in temonis cavamine sagittam ligneam spiculo maiore conglutinatam, hocque facto hinc inde validi iuvenes versant agiliter rotabilem flexum. Cum ad extremitatem nervorum acumen venerit summum, percita interno pulsu a ballista ex oculis avolat, interdum nimio ardore scintillans, et evenit saepius, ut antequam telum cernatur, dolor letale vulnus agnoscat.

 Notae 

 Fontes 
 Ammianus Marcellinus, Res gestae XXIII.4.1-3
 Procopius, De bellis Gothicis I.21.14.

 Plura legere si cupis 
 Ε. W. Marsden, Greek and Roman Artillery. Historical development, Clarendon Press, 1969 Recensio critica Altera recensio critica Tertia recensio critica Quarta recensio critica

Nexus interni
 Catapulta

Categoria:Arma nociva
Categoria:Machinae
Categoria:Res militares Romanae antiquae